CELEX: 
Language: lt
Date: 2020-07-17 00:00:00
Title: KOMISIJOS DELEGUOTASIS REGLAMENTAS (ES) …/... kuriuo dėl paaiškinimo, kaip lyginamųjų indeksų metodikoje atsižvelgiama į aplinkosaugos, socialinius ir valdymo kriterijus, minimalaus turinio papildomas Europos Parlamento ir Tarybos reglamentas (ES) 2016/1011

EUROPOS
                          KOMISIJA

                                                    Briuselis, 2020 07 17
                                                    C(2020) 4748 final

              KOMISIJOS DELEGUOTASIS REGLAMENTAS (ES) …/...

                                       2020 07 17

      kuriuo dėl paaiškinimo, kaip lyginamųjų indeksų metodikoje atsižvelgiama į
     aplinkosaugos, socialinius ir valdymo kriterijus, minimalaus turinio papildomas
              Europos Parlamento ir Tarybos reglamentas (ES) 2016/1011

                                 (Tekstas svarbus EEE)

LT                                                                                     LT
 ---pagebreak---                                  AIŠKINAMASIS MEMORANDUMAS

     1.       DELEGUOTOJO AKTO BENDROSIOS APLINKYBĖS
     1.1.     Bendrosios aplinkybės
     2015 m. Europos Sąjunga pasirašė Paryžiaus klimato susitarimą. Paryžiaus klimato susitarime
     nustatytas tikslas aktyviau imtis atsako į klimato kaitą priemonių, be kita ko, užtikrinant, kad
     investicijų srautai atitiktų išmetamo šiltnamio efektą sukeliančių dujų kiekio mažėjimo
     trajektoriją ir klimato kaitos poveikiui atsparų vystymąsi.
     Komunikate dėl Europos žaliojo kurso patvirtinamas poreikis siųsti ilgalaikius signalus
     siekiant nukreipti finansų ir kapitalo srautus į žaliąsias investicijas ir išvengti neišnaudojamo
     turto. Šiuo deleguotuoju aktu siekiama prisidėti prie šio konkretaus tikslo. Jis taip pat
     grindžiamas ankstesniu 2018 m. kovo mėn. Tvaraus augimo finansavimo veiksmų planu,
     kuriuo numatoma išsami plataus užmojo tvaraus finansavimo strategija ir siekiama
     perorientuoti finansavimo srautus į tvarias investicijas, kad būtų užtikrintas tvarus ir įtraukus
     augimas.
     Apskritai kalbant, Europos žaliasis kursas – tai Europos Sąjungos atsakas į klimato ir
     aplinkosaugos problemas, kurias spręsti yra pamatinė šios kartos užduotis. Tai nauja augimo
     strategija, kuria siekiama pertvarkyti ES į teisingą ir klestinčią visuomenę su modernia,
     veiksmingai išteklius naudojančia ir konkurencinga ekonomika, kurioje 2050 m. nebebūtų grynojo
     išmetamo šiltnamio efektą sukeliančių dujų kiekio, kurioje būtų saugoma aplinka ir piliečių
     sveikata, o ekonomikos augimas būtų atsietas nuo išteklių naudojimo. Kadangi įmonės ir namų
     ūkiai per ateinantį dešimtmetį turės imtis didžiosios dalies tvarių investicijų, labai svarbu
     siųsti aiškius ilgalaikius signalus, siekiant skatinti investuotojus orientuotis į tvarias
     investicijas.
     Europos Parlamento ir Tarybos reglamentu (ES) 2016/10111 (Lyginamųjų indeksų
     reglamentas) sukuriama bendra sistema, kuria užtikrinamas su finansinėmis priemonėmis,
     finansinėmis sutartimis ar investiciniais fondais Europos Sąjungoje susietų lyginamųjų
     indeksų tikslumas ir teisingumas. Taip siekiama sklandesnio vidaus rinkos veikimo ir kartu
     užtikrinama aukšto lygio vartotojų ir investuotojų apsauga.
     2018 m. gegužės 24 d. Komisija paskelbė savo pasiūlymą iš dalies pakeisti Lyginamųjų
     indeksų reglamentą pagal Tvaraus augimo finansavimo veiksmų planą, šiuo pasiūlymu
     siekdama nustatyti Sąjungos anglies pėdsako mažinimo lyginamųjų indeksų metodikos
     standartus.
     Europos Parlamento ir Tarybos reglamente (ES) 2019/20892, kuriuo iš dalies keičiamas
     Lyginamųjų indeksų reglamentas, sukuriama nauja lyginamųjų indeksų kategorija,
     vadinamieji ES klimato lyginamieji indeksai (ES prisitaikymo prie klimato kaitos lyginamieji
     indeksai ir ES su Paryžiaus susitarimu suderinti lyginamieji indeksai), ir numatomas su
     tvarumu susijusios lyginamųjų indeksų informacijos atskleidimas.
     1.2.     Deleguotojo reglamento tikslas

     1
            2016 m. birželio 8 d. Europos Parlamento ir Tarybos reglamentas (ES) 2016/1011 dėl indeksų, kurie
            kaip lyginamieji indeksai naudojami finansinėse priemonėse ir finansinėse sutartyse arba siekiant
            įvertinti investicinių fondų veiklos rezultatus, kuriuo iš dalies keičiami direktyvos 2008/48/EB ir
            2014/17/ES bei Reglamentas (ES) Nr. 596/2014 (OL L 171, 2016 6 29, p. 1).
     2
            2019 m. lapkričio 27 d. Europos Parlamento ir Tarybos reglamentas (ES) 2019/2089, kuriuo dėl ES
            prisitaikymo prie klimato kaitos lyginamųjų indeksų, ES su Paryžiaus susitarimu suderintų lyginamųjų
            indeksų ir su tvarumu susijusios lyginamųjų indeksų informacijos atskleidimo iš dalies keičiamas
            Reglamentas (ES) 2016/1011 (OL L 317, 2019 12 9, p. 17).

LT                                                      1                                                          LT
 ---pagebreak---      Šio deleguotojo reglamento tikslas – nustatyti paaiškinimo, kaip kiekvieno lyginamojo
     indekso atveju, išskyrus palūkanų normos ir valiutų kursų lyginamuosius indeksus,
     pagrindiniais lyginamųjų indeksų metodikos elementais atsižvelgiama į aplinkosaugos,
     socialinius ir valdymo (ASV) kriterijus, minimalų turinį ir naudotiną standartinę formą.
     1.3.    Teisinis pagrindas
     Šis deleguotasis reglamentas grindžiamas Lyginamųjų indeksų reglamento 13 straipsnio 2a
     dalyje numatytais įgaliojimais.

     2.      KONSULTACIJOS PRIEŠ PRIIMANT TEISĖS AKTĄ
     2018 m. birželio mėn. Komisija subūrė techninę ekspertų grupę tvarių finansų klausimais
     (TEG). Viena iš TEG užduočių – teikti Komisijai rekomendacijas dėl ASV kriterijų
     atskleidimo reikalavimų, kuriuos reikia įtraukti į lyginamojo indekso pažymą.
     2019 m. birželio mėn. TEG paskelbė tarpinę ataskaitos redakciją, dėl kurios 2019 m. vasarą
     buvo prašoma teikti grįžtamąją informaciją.
     2019 m. rugsėjo 30 d. TEG paskelbė galutinę ataskaitą. Ši galutinė ataskaita yra paskelbta
     adresu
     https://ec.europa.eu/info/sites/info/files/business_economy_euro/banking_and_finance/docum
     ents/190930-sustainable-finance-teg-final-report-climate-benchmarks-and-disclosures_en.pdf.
     2019 m. rudenį ir per pirmąjį 2020 m. pusmetį Komisijos pareigūnai rengė susitikimus su
     suinteresuotaisiais subjektais, kad aptartų būsimas deleguotąsias priemones. Pagal geresnio
     reglamentavimo taisykles deleguotųjų aktų projektai 2020 m. balandžio–gegužės mėn.
     keturias savaites buvo skelbiami geresnio reglamentavimo portale kviečiant teikti grįžtamąją
     informaciją. Į šių konsultacijų klausimus iš viso atsakė 36 suinteresuotieji subjektai. Be to,
     2020 m. gegužės mėn. deleguotųjų aktų projektai buvo pristatyti Europos vertybinių popierių
     komiteto ekspertų grupės (EGESC) posėdyje; juos aptarė valstybių narių ekspertai
     dalyvaujant Europos Parlamento stebėtojams.

     3.      POVEIKIO VERTINIMAS
     Pagal Lyginamųjų indeksų reglamentą, iš dalies pakeistą Reglamentu (ES) 2019/2089,
     Komisija įgaliojama nustatyti su tvarumu susijusias lyginamųjų indeksų priemones. Čia
     aktualūs trys aspektai: minimalieji ES prisitaikymo prie klimato kaitos lyginamųjų indeksų ir
     ES su Paryžiaus susitarimu suderintų lyginamųjų indeksų sudarymo reikalavimai,
     paaiškinimo, kaip pagrindiniais lyginamųjų indeksų metodikos elementais atsižvelgiama į
     ASV kriterijus, minimalus turinys ir lyginamojo indekso administratoriaus to indekso
     pažymoje pateiktina informacija apie tai, kaip atsižvelgiama į ASV kriterijus.
     Komisija įgaliojo TEG parengti technines rekomendacijas dėl visų šių aspektų. 2019 m.
     rugsėjo mėn. po daugelio apskritojo stalo diskusijų su suinteresuotaisiais subjektais, praktinių
     seminarų ir šešių savaičių grįžtamosios informacijos teikimo laikotarpio (2019 m. vasarą)
     TEG paskelbė galutinę ataskaitą dėl klimato lyginamųjų indeksų ir lyginamųjų indeksų ASV
     kriterijų atskleidimo.
     TEG ataskaita
     TEG galutinėje ataskaitoje pateikiami minimalieji ES prisitaikymo prie klimato kaitos
     lyginamųjų indeksų ir ES su Paryžiaus susitarimu suderintų lyginamųjų indeksų sudarymo
     reikalavimai bei minimalieji ASV kriterijų atskleidimo reikalavimai, taikytini visiems
     lyginamiesiems indeksams su keliomis išimtimis.

LT                                                  2                                                   LT
 ---pagebreak---      Komisija išnagrinėjo visas gautas pastabas, įskaitant TEG ataskaitą ir atsiliepimus į TEG
     kvietimą teikti grįžtamąją informaciją bei duomenis, kuriuos Komisijai dvišaliuose
     susitikimuose ar telefoninėse konferencijose pateikė suinteresuotieji subjektai.
     Nors Komisija iš esmės pritaria TEG pasirinktam požiūriui, deleguotieji aktai vis dėlto keliais
     aspektais neatitinka TEG ataskaitos, visų pirma, kiek tai susiję su ASV kriterijų atskleidimo
     reikalavimais. Norima racionalizuoti ir supaprastinti TEG požiūrį, kad rodiklių rinkinys ir
     informacija, kurią turėtų atskleisti lyginamųjų indeksų administratoriai, būtų aiškesni.
     Pakeitimai yra suformuluoti paprastai, jais patikslinamos TEG pateiktos techninės
     rekomendacijos, padidinamas skaidrumo lygis ir užtikrinamas didesnis nuspėjamumas
     lyginamųjų indeksų administratoriams.
     Nustatydama minimaliuosius ES prisitaikymo prie klimato kaitos lyginamųjų indeksų ir ES su
     Paryžiaus susitarimu suderintų lyginamųjų indeksų sudarymo kriterijus Komisija vadovavosi
     pagrindiniu proporcingumo principu ir kartu lyginamųjų indeksų administratoriams paliko
     tam tikrą lankstumą.
     Proporcingumas
     Deleguotuosiuose aktuose taip pat patikslinami įgaliojimai, susiję su naujaisiais ES klimato
     lyginamaisiais indeksais ir ASV kriterijų atskleidimo reikalavimais, nustatytais Lyginamųjų
     indeksų reglamente ir užtikrinančiais, kad pastarasis būtų taikomas proporcingai.
     Atsižvelgdama į TEG ataskaitą ir iš suinteresuotųjų subjektų gautą grįžtamąją informaciją
     Komisija siekė nustatyti proporcingą požiūrį į minimaliuosius ES prisitaikymo prie klimato
     kaitos lyginamųjų indeksų ir ES su Paryžiaus susitarimu suderintų lyginamųjų indeksų
     sudarymo reikalavimus bei minimaliuosius ASV kriterijų atskleidimo reikalavimus, taikomus
     lyginamųjų indeksų administratoriams.
     Vykdydama Lyginamųjų indeksų reglamente nustatytus įgaliojimus Komisija mano, kad
     reikia atskirti ASV kriterijų atskleidimo reikalavimus, susijusius su metodika, ir ASV kriterijų
     atskleidimo lyginamojo indekso pažymoje reikalavimus, nes jais siekiama skirtingų tikslų
     investuotojų atžvilgiu.
     Šiuo metu lyginamųjų indeksų administratoriai neprivalo atskleisti ASV kriterijų sąrašo, nors
     kai kurie iš jų tai jau daro vadinamosiose informacijos suvestinėse. Taigi ši užduotis tik kai
     kuriems iš jų bus nauja. Komisijos tikslas – kuo labiau suderinti jau esamą rinkos praktiką ir
     rodiklius siekiant išvengti neproporcingų išlaidų. Todėl ASV kriterijai yra grindžiami TEG
     ataskaitoje, dėl kurios vyko išsamios rinkos konsultacijos, pateikta rekomendacija. Komisija
     taip pat siūlo toliau tobulinti TEG siūlomą požiūrį, visų pirma, racionalizuoti atskleistinų
     ASV kriterijų sąrašą, supaprastinti vartojamą terminologiją ir, kai taikytina, pateikti nuorodas
     į tarptautinius standartus, sutartis ir konvencijas.
     Be to, Komisija neketina suteikti įgaliojimų atskleisti ASV kriterijų visų lyginamųjų indeksų
     atžvilgiu, nes šiam aspektui išnagrinėti tuo pačiu metu vyksta atskiras darbo procesas pagal
     Tvarių finansų veiksmų planą.
     Galiausiai, nors TEG ataskaitoje rekomenduojama naudoti žaliųjų ir rudųjų akcijų santykį, šis
     rodiklis į deleguotuosius aktus nėra įtraukiamas, nes šios sąvokos ES lygmeniu dar nėra
     apibrėžtos ir šiuo metu yra nagrinėjamos vykdant atskirą darbo procesą pagal būsimąjį
     taksonomijos reglamentą.
     Lankstumas
     Deleguotajame akte nustatytais reikalavimais, taikomais minimaliesiems ES prisitaikymo prie
     klimato kaitos lyginamųjų indeksų ir ES su Paryžiaus susitarimu suderintų lyginamųjų
     indeksų standartams, išlaikomas tam tikras lankstumas rengiant lyginamųjų indeksų metodiką,

LT                                                  3                                                   LT
 ---pagebreak---      kad rinkoje būtų galima kurti naujoviškas strategijas ir prisitaikyti prie konkrečių investuotojų
     poreikių.
     Kalbant apie deleguotąjį aktą dėl paaiškinimo, kaip į ASV kriterijus atsižvelgiama lyginamųjų
     indeksų metodikoje, minimalaus turinio, lyginamųjų indeksų administratoriai turėtų skelbti tik
     tuos ASV kriterijus, kuriuos jie naudoja siekdami ASV tikslų, ir informaciją apie tai, kaip jie
     tai daro.
     Galiausiai, kalbant apie deleguotąjį aktą dėl lyginamojo indekso pažymos, lyginamųjų
     indeksų administratoriai, nesiekiantys ASV tikslų, neprivalės laikytis šių reikalavimų, jeigu
     jie tai aiškiai nurodo atitinkamoje formoje, pateikiamoje kartu su lyginamojo indekso pažyma.

     3.1.     Sąnaudų ir naudos analizė
     Viename iš deleguotųjų aktų nustatomi minimalieji ES prisitaikymo prie klimato kaitos
     lyginamųjų indeksų ir ES su Paryžiaus susitarimu suderintų lyginamųjų indeksų rengimo
     standartai. Abiejų rūšių lyginamieji indeksai yra savanoriškas ženklinimas, tad atitinkamame
     deleguotajame akte nustatyti reikalavimai taikomi tik lyginamųjų indeksų administratoriams,
     kurie nusprendžia šių taisyklių laikytis. Kadangi deleguotajame akte yra nustatomi
     minimalieji standartai, lyginamųjų indeksų administratoriams leidžiama indeksus rengiant
     elgtis tam tikru mastu lanksčiai, kad reikalavimų laikymosi išlaidos būtų mažesnės. Apskritai
     kalbant, taikant šį požiūrį būtų užtikrintos aiškios suderintos tokių lyginamųjų indeksų
     rengimo taisyklės, kuriomis turėtų būti suteikiama galimybė sumažinti vidaus politikos
     rengimo išlaidas ir kartu sudaryti rinkoje sąlygas plėtoti naujoviškas strategijas, ir reaguojama
     į investuotojų, pageidaujančių rengti klimato aspektus apimančias investavimo strategijas,
     poreikius.
     Pagal du deleguotuosius aktus, atitinkamai dėl metodikoje taikytų ASV kriterijų atskleidimo
     ir dėl minimaliojo ASV kriterijų atskleidimo lyginamojo indekso pažymoje, lyginamųjų
     indeksų administratoriai turės pritaikyti savo IT infrastruktūrą, kad prisitaikytų prie naujo
     informacijos srauto ir atskleidimo reikalavimų. Reikėtų pabrėžti, kad jau dabar rinkoje yra
     įprasta, kad lyginamųjų indeksų administratoriai atskleidžia ASV kriterijų informaciją
     vadinamosiose informacijos suvestinėse, tad naujųjų taisyklių laikymosi išlaidos, tikėtina, bus
     nedidelės.
     Dėl ASV kriterijų informacijos, kurią turės atskleisti lyginamųjų indeksų administratoriai,
     pagerės lyginamųjų indeksų palyginamumas ir bus užtikrintas didesnis aiškumas
     investuotojams, pageidaujantiems daryti informacija pagrįstas su klimatu susijusias
     investicijas.

     3.2.     Subsidiarumo principas
     Lyginamųjų indeksų reglamentas privalomas visas ir tiesiogiai taikomas visose valstybėse
     narėse. Lyginamųjų indeksų reglamente yra numatytas pereinamasis laikotarpis, taikomas
     ypatingos svarbos lyginamiesiems indeksams ir trečiųjų šalių lyginamiesiems indeksams,
     kurie gali būti ir toliau naudojami Sąjungoje be leidimo iki 2021 m. pabaigos. Lyginamųjų
     indeksų reglamento teisinis pagrindas yra Sutarties dėl Europos Sąjungos veikimo 114
     straipsnis ir visi to reglamento pakeitimai turi atitikti tą patį teisinį pagrindą.
     Vis daugiau investuotojų įgyvendina investavimo į mažo anglies dioksido kiekio technologijų
     strategijas ir, vertindami portfelinių investicijų rezultatyvumą, naudoja anglies pėdsako
     mažinimo lyginamuosius indeksus.
     Siekiant išlaikyti tinkamą ir investuotojams palankų vidaus rinkos veikimą ir užtikrinti
     vartotojų ir investuotojų aukšto lygio apsaugą, iš dalies pakeistame Lyginamųjų indeksų

LT                                                  4                                                    LT
 ---pagebreak---      reglamente nustatyta reglamentavimo sistema, kuria Sąjungos lygmeniu nustatomi
     minimalieji reikalavimai, taikytini ES prisitaikymo prie klimato kaitos lyginamiesiems
     indeksams ir ES su Paryžiaus susitarimu suderintiems lyginamiesiems indeksams. Nustačius
     ES prisitaikymo prie klimato kaitos lyginamuosius indeksus ir ES su Paryžiaus susitarimu
     suderintus lyginamuosius indeksus, grindžiamus metodika, susieta su Paryžiaus susitarime
     išdėstytais įsipareigojimais dėl išmetamo anglies dioksido kiekio, bus lengviau užtikrinti
     didesnį skaidrumą ir išvengti ekologinio manipuliavimo.
     Nesant suderintos sistemos, kuria būtų užtikrintas pagrindinių kategorijų anglies pėdsako
     mažinimo lyginamųjų indeksų, naudojamų individualioms ar kolektyvinėms portfelinėms
     investicijoms, tikslumas ir teisingumas, tikėtina, kad dėl skirtingų požiūrių valstybėse narėse
     atsiras sklandaus vidaus rinkos veikimo kliūčių.

     4.      DELEGUOTOJO AKTO TEISINIAI ASPEKTAI
     Teisė priimti deleguotuosius aktus yra numatyta Reglamento (ES) 2016/1011 49 straipsnyje.
            1 straipsnyje pateikiamas paaiškinimas, kaip lyginamųjų indeksų metodikoje
             atsižvelgiama į ASV kriterijus.
            2 straipsnyje paaiškinama, kada lyginamųjų indeksų administratoriai turi atnaujinti
             lyginamųjų indeksų metodikos formą.

LT                                                 5                                                   LT
 ---pagebreak---                     KOMISIJOS DELEGUOTASIS REGLAMENTAS (ES) …/...

                                                 2020 07 17

            kuriuo dėl paaiškinimo, kaip lyginamųjų indeksų metodikoje atsižvelgiama į
           aplinkosaugos, socialinius ir valdymo kriterijus, minimalaus turinio papildomas
                    Europos Parlamento ir Tarybos reglamentas (ES) 2016/1011

                                           (Tekstas svarbus EEE)

     EUROPOS KOMISIJA,
     atsižvelgdama į Sutartį dėl Europos Sąjungos veikimo,
     atsižvelgdama į 2016 m. birželio 8 d. Europos Parlamento ir Tarybos reglamentą
     (ES) 2016/1011 dėl indeksų, kurie kaip lyginamieji indeksai naudojami finansinėse
     priemonėse ir finansinėse sutartyse arba siekiant įvertinti investicinių fondų veiklos rezultatus,
     kuriuo iš dalies keičiami direktyvos 2008/48/EB ir 2014/17/ES bei Reglamentas (ES)
     Nr. 596/20143, ypač į jo 13 straipsnio 2a dalį,
     kadangi:
     (1)     Paryžiaus susitarimu, priimtu pagal Jungtinių Tautų bendrąją klimato kaitos
             konvenciją, kurį Sąjunga patvirtino 2016 m. spalio 5 d.4 (toliau – Paryžiaus
             susitarimas), siekiama sustiprinti atsaką į klimato kaitą užtikrinant, be kita ko, kad
             investicijų srautai atitiktų išmetamo šiltnamio efektą sukeliančių dujų kiekio mažėjimo
             trajektoriją ir klimato kaitai atsparų vystymąsi;
     (2)     2019 m. gruodžio 11 d. Komisija priėmė komunikatą Europos Parlamentui, Europos
             Vadovų Tarybai, Tarybai, Europos ekonomikos ir socialinių reikalų komitetui ir
             Regionų komitetui „Europos žaliasis kursas“5. Europos žaliasis kursas yra nauja
             augimo strategija, kuria siekiama pertvarkyti Sąjungą į teisingą ir klestinčią
             visuomenę, pasižyminčią modernia, efektyviai išteklius naudojančia ir konkurencinga
             ekonomika, kurioje 2050 m. visai nebus grynojo išmetamo šiltnamio efektą
             sukeliančių dujų kiekio, o ekonomikos augimas bus atsietas nuo išteklių naudojimo.
             Įgyvendinant Europos žaliąjį kursą būtina, kad investuotojams būtų siunčiami aiškūs
             ilgalaikiai signalai siekiant išvengti neišnaudojamo turto ir užtikrinti tvarius finansus;
     (3)     pagal Reglamentą (ES) 2016/1011 lyginamųjų indeksų administratoriai turi paaiškinti,
             kaip kiekvieno pateikto ir paskelbto lyginamojo indekso metodikos pagrindiniais
             elementais atsižvelgiama į aplinkosaugos, socialinius ir valdymo (ASV) kriterijus;
     (4)     kiekvieno lyginamojo indekso ar lyginamųjų indeksų grupės atžvilgiu skirtingai
             aiškinant, kaip pagrindiniais lyginamųjų indeksų metodikos elementais atsižvelgiama į
             ASV kriterijus, nebūtų galimybės lyginamuosius indeksus tinkamai palyginti, o ASV

     3
             OL L 171, 2016 6 29, p. 1.
     4
             2016 m. spalio 5 d. Tarybos sprendimas (ES) 2016/1841 dėl Paryžiaus susitarimo, priimto pagal
             Jungtinių Tautų bendrąją klimato kaitos konvenciją, sudarymo Europos Sąjungos vardu (OL L 282,
             2016 10 19, p. 1).
     5
             COM(2019) 640 final.

LT                                                     6                                                      LT
 ---pagebreak---               kriterijų taikymo sritis ir tikslai liktų neaiškūs. Todėl būtina nustatyti tokių
              paaiškinimų minimalų turinį ir naudotiną formą;
     (5)      siekiant geriau pritaikyti informaciją investuotojams, reikalavimą paaiškinti, kaip
              kiekvieno pateikto ir paskelbto lyginamojo indekso ar jų grupės metodikos
              pagrindiniais elementais atsižvelgiama į ASV kriterijus, reikėtų grįsti pagrindiniu
              turtu, su kuriuo yra susieti lyginamieji indeksai. Šis reglamentas neturėtų būti
              taikomas lyginamiesiems indeksams, kurie nėra susieti su pagrindiniu turtu, darančiu
              poveikį klimato kaitai, kaip antai palūkanų normos lyginamiesiems indeksams ir
              valiutų kursų lyginamiesiems indeksams; Remiantis Reglamento (ES) 2016/1011 19
              straipsniu šis reglamentas neturėtų būti taikomas biržos prekių lyginamiesiems
              indeksams;
     (6)      paaiškinimą, kaip pagrindiniais lyginamųjų indeksų metodikos elementais
              atsižvelgiama į ASV kriterijus, reikėtų pagrįsti sumine svertine vidutine verte –
              paaiškinimo teikti dėl kiekvienos lyginamųjų indeksų sudedamosios dalies nereikia.
              Kai svarbu ir tinkama, lyginamųjų indeksų administratoriai turėtų turėti galimybę
              pateikti papildomą ASV informaciją;
     (7)      siekdami pateikti lyginamųjų indeksų naudotojams tikslią ir aktualią informaciją
              lyginamųjų indeksų administratoriai turėtų atnaujinti formoje pateikiamą informaciją,
              kad į ją būtų įtraukti visi padaryti metodikos pakeitimai, ir nurodyti informacijos
              atnaujinimo priežastį ir datas;
     (8)      siekdami užtikrinti kuo didesnį skaidrumą investuotojams lyginamųjų indeksų
              administratoriai turėtų aiškiai nurodyti, ar ASV tikslų jie siekia, ar ne,
     PRIĖMĖ ŠĮ REGLAMENTĄ:

                                             1 straipsnis
           Paaiškinimas, kaip lyginamųjų indeksų metodikoje atsižvelgiama į ASV kriterijus
     1.        Naudodami šio reglamento priede pateiktą formą lyginamųjų indeksų
               administratoriai paaiškina, į kuriuos iš aplinkosaugos, socialinių ir valdymo kriterijų,
               išvardytų Komisijos deleguotojo reglamento (ES) …/… [LB prašoma įrašyti
               nuorodą į Komisijos deleguotąjį reglamentą, kuriuo Europos Parlamento ir Tarybos
               reglamentas (ES) 2016/1011 papildomas nuostatomis dėl lyginamojo indekso
               pažymoje pateiktino paaiškinimo, kaip kiekviename pateiktame ir paskelbtame
               lyginamajame indekse atsižvelgiama į aplinkosaugos, socialinius ir valdymo
               kriterijus]6 II priede, jie atsižvelgė rengdami lyginamųjų indeksų metodiką. Jie taip
               pat paaiškina, kaip į šiuos kriterijus atsižvelgiama pagrindiniais tos metodikos
               elementais, be kita ko, susijusiais su pagrindinio turto atrankos ir svertinio įvertinimo
               kriterijais, parametrais ir pakaitiniais kintamaisiais.
               Pirmoje pastraipoje nustatytas reikalavimas biržos prekių lyginamiesiems indeksams
               nėra taikomas.
     2.        Užuot teikę visą pagal šio reglamento priede pateiktą formą reikalaujamą informaciją
               apie atskirus lyginamuosius indeksus, lyginamųjų indeksų administratoriai

     6
              ... m. ... ... d. Komisijos deleguotasis reglamentas (ES) .../..., kuriuo Europos Parlamento ir Tarybos
              reglamentas (ES) 2016/1011 papildomas nuostatomis dėl lyginamojo indekso pažymoje pateiktino
              paaiškinimo, kaip kiekviename pateiktame ir paskelbtame lyginamajame indekse atsižvelgiama į
              aplinkosaugos, socialinius ir valdymo kriterijus (OL L …, …, p. …).

LT                                                          7                                                           LT
 ---pagebreak---              pateiktame paaiškinime gali tą informaciją pakeisti saitu į interneto svetainę, kurioje
             visa ta informacija yra skelbiama.
     3.      Jeigu lyginamieji indeksai susieti su įvairių rūšių pagrindiniu turtu, lyginamųjų
             indeksų administratoriai paaiškina, kaip kiekvienos rūšies atitinkamu pagrindiniu
             turtu atsižvelgiama į ASV kriterijus.
     4.      Į pateikiamą paaiškinimą lyginamųjų indeksų administratoriai gali įtraukti
             papildomus ASV kriterijus ir susijusią informaciją.
     5.      Pateikiamame paaiškinime lyginamųjų indeksų administratoriai aiškiai nurodo, ar jie
             siekia ASV tikslų, ar ne.
     6.      Į pateikiamą paaiškinimą lyginamųjų indeksų administratoriai įtraukia nuorodą į
             kiekvieno atskleisto ASV kriterijaus duomenų šaltinius ir visus naudojamus
             standartus.

                                             2 straipsnis
                                 Pateikto paaiškinimo atnaujinimas
     Lyginamųjų indeksų administratoriai atnaujina pateiktą paaiškinimą, kai pasikeičia
     lyginamųjų indeksų metodika ir bet kuriuo atveju vieną kartą per metus. Jie nurodo
     atnaujinimo priežastis.

                                               3 straipsnis
                                       Įsigaliojimas ir taikymas
     Šis reglamentas įsigalioja dvidešimtą dieną po jo paskelbimo Europos Sąjungos oficialiajame
     leidinyje.

     Šis reglamentas privalomas visas ir tiesiogiai taikomas visose valstybėse narėse.
     Priimta Briuselyje 2020 07 17

                                                 Komisijos vardu
                                                 Pirmininkė
                                                 Ursula VON DER LEYEN

LT                                                  8                                                  LT
 ---documentbreak---                           EUROPOS
                          KOMISIJA

                                                  Briuselis, 2020 07 17
                                                  C(2020) 4748 final

                                                  ANNEX

                                       PRIEDAS

                                          prie

               KOMISIJOS DELEGUOTOJO REGLAMENTO (ES) .../...

      kuriuo dėl paaiškinimo, kaip lyginamųjų indeksų metodikoje atsižvelgiama į
     aplinkosaugos, socialinius ir valdymo kriterijus, minimalaus turinio papildomas
              Europos Parlamento ir Tarybos reglamentas (ES) 2016/1011

LT                                                                                     LT
 ---pagebreak---                                        PRIEDAS
          PAAIŠKINIMO, KAIP pagrindiniais lyginamųjų indeksų metodikos elementais
           atsižvelgiama į APLINKOSAUGOS, SOCIALINIUS IR VALDYMO (ASV)
                                  KRITERIJUS, FORMA

      PAAIŠKINIMAS, KAIP PAGRINDINIAIS LYGINAMŲJŲ INDEKSŲ METODIKOS
                ELEMENTAIS ATSIŽVELGIAMA Į ASV KRITERIJUS

     1 punktas. Lyginamųjų indeksų administratoriaus
     pavadinimas.

     2 punktas. Lyginamojo indekso ar lyginamųjų indeksų
     grupės rūšis.
     Iš sąrašo, pateikto Komisijos deleguotojo reglamento
     (ES) .../... [LB prašoma įrašyti nuorodą į Komisijos
     deleguotąjį reglamentą, kuriuo Europos Parlamento ir
     Tarybos reglamentas (ES) 2016/1011 papildomas
     nuostatomis dėl lyginamojo indekso pažymoje
     pateiktino paaiškinimo, kaip kiekviename pateiktame ir
     paskelbtame lyginamajame indekse atsižvelgiama į
     aplinkosaugos, socialinius ir valdymo kriterijus] II
     priede, pasirinkite atitinkamą pagrindinį turtą.
     3 punktas. Lyginamojo indekso ar lyginamųjų indeksų
     grupės pavadinimas.

     4 punktas. Ar lyginamajam indeksui arba jų grupei            □ Taip □ Ne
     taikomoje      lyginamųjų      indeksų metodikoje
     atsižvelgiama į ASV kriterijus?

     5 punktas. Jeigu 4 punkto atsakymas yra teigiamas, toliau prašom nurodyti su kiekviena lyginamųjų indeksų
     grupe susijusius ASV kriterijus, į kuriuos atsižvelgiama lyginamųjų indeksų metodikoje, pagal ASV kriterijus,
     išvardytus Deleguotojo reglamento (ES) …/… [LB prašoma įrašyti nuorodą į Komisijos deleguotąjį reglamentą,
     kuriuo Europos Parlamento ir Tarybos reglamentas (ES) 2016/1011 papildomas nuostatomis dėl lyginamojo
     indekso pažymoje pateiktino paaiškinimo, kaip kiekviename pateiktame ir paskelbtame lyginamajame indekse
     atsižvelgiama į aplinkosaugos, socialinius ir valdymo kriterijus] II priede.
     Prašom paaiškinti, kaip šie ASV kriterijai yra taikomi atrenkant pagrindinį turtą, atliekant jo svertinį vertinimą
     arba priimant sprendimą jo neįtraukti.
     ASV kriterijai atskleidžiami lyginamųjų indeksų grupės lygmens sumine svertine vidutine verte.

     a) Vertinamų aplinkosaugos kriterijų sąrašas:                       Atranka,     svertinis    vertinimas     arba
                                                                         neįtraukimas:

     b) Vertinamų socialinių kriterijų sąrašas:                          Atranka,     svertinis    vertinimas     arba
                                                                         neįtraukimas:

     c) Vertinamų valdymo kriterijų sąrašas:                             Atranka,     svertinis    vertinimas     arba
                                                                         neįtraukimas:

     6 punktas. Jeigu 4 punkto atsakymas yra teigiamas, toliau prašom nurodyti su kiekvienu lyginamuoju indeksu
     susijusius ASV kriterijus, į kuriuos atsižvelgiama lyginamųjų indeksų metodikoje, pagal ASV kriterijus,
     išvardytus Deleguotojo reglamento (ES) …/… [LB prašoma įrašyti nuorodą į Komisijos deleguotąjį reglamentą,
     kuriuo Europos Parlamento ir Tarybos reglamentas (ES) 2016/1011 papildomas nuostatomis dėl lyginamojo
     indekso pažymoje pateiktino paaiškinimo, kaip kiekviename pateiktame ir paskelbtame lyginamajame indekse

LT                                                            1                                                           LT
 ---pagebreak---      atsižvelgiama į aplinkosaugos, socialinius ir valdymo kriterijus] II priede, priklausomai nuo atitinkamo
     pagrindinio turto rūšies.
     Prašom paaiškinti, kaip šie ASV kriterijai yra taikomi atrenkant pagrindinį turtą, atliekant jo svertinį vertinimą
     arba priimant sprendimą jo neįtraukti.
     ASV kriterijai atskleidžiami ne kiekvienos lyginamojo indekso sudedamosios dalies atžvilgiu, o lyginamojo
     indekso sumine svertine vidutine verte.
     Be to, visą šią informaciją galima atskleisti pateikiant saitą į šiame paaiškinime nurodyto lyginamųjų indeksų
     administratoriaus interneto svetainę. Informacija interneto svetainėje turi būti lengvai prieinama. Lyginamųjų
     indeksų administratoriai užtikrina, kad jų interneto svetainėje paskelbta informacija būtų prieinama penkerius
     metus.

     a) Vertinamų aplinkosaugos kriterijų sąrašas:                      Atranka,     svertinis     vertinimas     arba
                                                                        neįtraukimas:

     b) Vertinamų socialinių kriterijų sąrašas:                         Atranka,     svertinis     vertinimas     arba
                                                                        neįtraukimas:

     c) Vertinamų valdymo kriterijų sąrašas:                            Atranka,     svertinis     vertinimas     arba
                                                                        neįtraukimas:

     Saitas į informaciją apie kiekvieno lyginamojo indekso
     ASV kriterijus:

     7 punktas. Naudojami duomenys ir standartai

     a) Įvesties duomenys
     i) Aprašykite,  ar   duomenys      yra     pateikiami,
     modeliuojami ar surenkami viduje ar išorėje.
     ii) Jeigu duomenys yra pateikiami, modeliuojami ar
     surenkami išorėje, prašom nurodyti duomenis
     teikiančią trečiąją šalį.

     b) Duomenų tikrinimas ir kokybė
     Paaiškinkite, kaip duomenys         tikrinami   ir   kaip
     užtikrinama tų duomenų kokybė.

     c) Susiję standartai
     Aprašykite lyginamųjų indeksų metodikoje naudojamus
     tarptautinius standartus.

     Paskutinio atnaujinimo data ir priežastis:

LT                                                               2                                                        LT